Godsdiensonderrig op skool – Vuurslag
Godsdiensonderrig op skool
Oktober 18, 2009 Vuurslag	Die laaste paar weke was daar ‘n hewige debat oor godsdiensonderrig op skool. Hierdie omstredenheid is veroorsaak deur Prof. George Claasen wat eers gedreig het om skole wat steeds godsdiensonderrig gee hof toe te sleep maar toe sy veldtog laat vaar het.
Ek het ook met groot belangstelling die debat gevolg op Bierpens se webjoernaal Kekkel op die Plaas. Het Christene werklik die reg om godsdiensonderrig op skool te gee? Moet ouers dit nie eerder self doen nie? Verseker stem ek saam met die stelling dat dit allereers die ouers se plig is om hulle kinders reg op te voed volgens die Woord. Daar moet egter ook ter wille van stabiliteit ook ‘n vorm van godsdiensonderrig op skool wees om die grondslag wat die ouers gelê het te versterk.
Die tweede vraag wat tydens hierdie debat opgekom het het gehandel oor wie nou verantwoordelikheid vir ons kinders se godsdiensonderrig moet aanvaar. Moet die regering dit doen? Beslis nie. Die kommunistiese ANC-regime kan onder geen omstandighede met hierdie taak toevertrou word nie. Al wat ons wel van die regering vra is dat hulle alle geloofsgemeenskappe die reg moet gee om self te kan besluit watter geloof of godsdiens hulle in hulle skole wil leer soos wat dit altyd die geval was. Verder moet kerke, gemeenskappe en beheerrade en ouerkomitees by skole self hierdie verantwoordelikheid opneem oor hoe godsdiensonderrig prakties toegepas gaan word.
Verder moet Godsdiensonderrig gegee word deur mense wat vir die taak toegerus is en wat self seker van hulle geloof is. As die onderwyser of onderwyseres self verward is, moet hulle nie godsdiensonderrig gee nie.
Hierdie debat is nog lank nie verby nie. Ons sal nog ‘n lang paadjie moet stap om die regte oplossing vir hierdie dilemma te kry. Advertisements
Ek is 'n gesiggestremde persoon met 'n wye belangstelling, van musiek tot politiek. Ek volg ook gebeure rakende die tegnologiese en telekommunikasiesake. Ek is polities konserwatief en gee om oor die lot van my volk.	Beskou all artikels deur Vuurslag	Like this:Like Loading...	bierpens Christen geloof godsdiens godsdiensonderrig skool	Artikelnavigasie
Previous Post Hoes en betaal in die duisternisNext Post Die ANC-regime stoomroller voort met naamsveranderings
5 thoughts on “Godsdiensonderrig op skool”
bierpens sê:	Oktober 18, 2009 om 5:50 nm	Naand Vuurslag
Ek sien jy struwel ook met die vraag, maar jy weet net so goed soos ek dat die huidige karukilem (hoe dit ookal gespel word) voorsiening maak vir ‘n vak genoem lewens oorenteering… LO … dit is baie vêr voldoende …
Hier leer leerders om verdraagsaamheid toe te pas en om lewensvaardige besluite te neem… maar dit dien geen doel om vandag vir my ‘n belofte te maak (1993) en dan more (2000) moet ek uit vind dat niks wat jy my van verseker het sal gestand gedoen word nie…
Die is ‘n slem set van die ANC om beheer te vat oor ons… deur verantwoordlikheid oor ons eie Godsdiens te aanvaar sal ons meer pro aktief in kerke en ander organiesasies maak …
Terug pieng: By Vuurslag geantwoord … « Kekkel op die Plaas bierpens sê:	Oktober 18, 2009 om 6:05 nm	Ek sien Prof. George Claasen se Webjoernaal is verwyder … intresant … wonder wat het hulle teen hom gebruik om so te ontrek …
vuurslag sê:	Oktober 18, 2009 om 9:01 nm	Ek stem saam dat ons meer pro-aktief binne ons eie gemeenskappe en kerke moet optree. Hierdie is nie die eerste keer dat die ANC-regime ons probeer beheer het deur middel van godsdiensonderrig op skool nie. Daar was al vorige pogings wat gelukkig platgeval het.
bierpens sê:	Oktober 18, 2009 om 10:13 nm	maar my vrees is dat ons hulle die reg gaan gee uit vrees dat ons die “privilage” dalk mag verloor … jy weet daai ding van iets reverse …